روضہ سیدہ سکینہ (دمشق)

سیدہ سکینہ کا مزار دمشق میں موجود مشہور مزارات میں سے ایک ہے، جو قبرستان باب الصغیر میں واقع ہے۔ روایت کے مطابق یہ مزار سکینہ بنت حسین سے منسوب ہے۔
 مقام 
یہ مزار شام کے دار الحکومت دمشق میں، قبرستان باب الصغیر کے اندر واقع ہے۔
 ذکرِ مزار 
قدیم و جدید مؤرخین اور سیاحوں نے اس قبر کا ذکر اپنی تحریروں میں کیا ہے اور اسے ہمیشہ سے "سکینہ بنت امام حسین" کے نام سے ہی جانا جاتا رہا ہے۔
آج تک بھی یہ مزار اسی نام سے معروف ہے۔
اس کا ذکر متعدد سیاحوں اور مؤرخین نے کیا ہے، جن میں نمایاں ترین چند درج ذیل ہیں:
 یاقوت حَمَوی 
یاقوت حموی نے معجم البلدان میں اپنی قبرستان باب الصغیر کی زیارت کے موقع پر اس مزار کا ذکر کرتے ہوئے لکھا:
"اور (یہاں) سکینہ بنت حسین کا مزار ہے، مگر صحیح بات یہ ہے کہ وہ مدینہ میں ہیں۔"معجم البلدان - الحموي - ج ٢ - الصفحة ٤٦٨. 
 ابن عساکر 
ابن عساکر نے تاریخ دمشق میں کہا:
"جہاں تک سکینہ بنت حسین کے مزار کا تعلق ہے تو یہ ممکن ہے کہ وہ مصر میں دفن ہوئی ہوں، کیونکہ ان کی شادی اصبغ بن عبد العزيز بن مروان سے ہوئی تھی، جو مصر میں رہتا تھا اور وہ اس کے پاس روانہ ہوئیں لیکن وہ اس سے پہلے وفات پا گیا۔ اس لیے یہ احتمال ہے کہ وہ دمشق پہنچیں اور وہیں انتقال کیا ہو۔ تاہم، درست بات یہ ہے کہ وہ مدینہ منورہ میں ہی وفات پا گئیں۔"تاريخ مدينة دمشق - ابن عساكر - ج ٢ - الصفحة ٤٢١.. 
 ابن جبیر 
ابن جبیر نے اپنی رحلہ (سفرنامہ) میں کہا:
"ایک اور مسجد ہے جس میں ایک قبر ہے، کہا جاتا ہے کہ یہ سکینہ بنت حسین کی ہے، اللہ ان دونوں سے راضی ہو یا ممکن ہے کہ یہ اہلِ بیت کی کسی اور خاتون سکینہ کی قبر ہو۔"في ظلال التوحيد - الشيخ جعفر السبحاني - الصفحة ٣٧٠. 
 ابن بطوطہ 
ابن بطوطہ نے اپنی کتاب تحفة النظار في غرائب الامصار وعجائب الاسفار (جو رحلہ ابن بطوطہ کے نام سے بھی معروف ہے) میں کہا:
"ایک اور قبر ہے جس کے بارے میں کہا جاتا ہے کہ یہ سکینہ بنت حسین بن علی کی ہے۔".ابن بطوطة، رحله ابن بطوطة، ج1، ص 75. (الكتاب من هنا) 
 محسن امین عاملی 
سید محسن امین عاملی نے اعيان شيعہ میں کہا:
"جہاں تک دمشق کے باب الصغیر کے قبرستان میں سکینہ بنت حسین سے منسوب قبر کا تعلق ہے، تو یہ نسبت درست نہیں، کیونکہ تمام مؤرخین کا اتفاق ہے کہ وہ مدینہ منورہ میں دفن ہوئیں۔ دمشق میں اس قبر پر ایک لکڑی کا صندوق رکھا ہے جس پر آیۃ الکرسی کوفی مشجّر خط میں لکھی ہوئی ہے میں نے خود وہ دیکھا۔

مجھے ایک عادل، پرہیزگار اور زاہد شخص شیخ عباس قمی نجفی نے بتایا، جو کوفی خطوط کے ماہر ہیں۔ انھوں نے دمشق میں رجب یا شعبان 1356ھ میں اس عبارت کو پڑھا اور بتایا کہ تحریر کے آخر میں لکھا ہے: "سكينہ بنت الملک" اس میں کسی شک یا شبہے کی گنجائش نہیں۔ لفظ ملک کے بعد کچھ ٹوٹا ہوا ہے، اس لیے یہ قبر غالباً کسی بادشاہ کی بیٹی سکینہ کی ہے، نہ کہ سکینہ بنت حسین کی۔"أعيان الشيعة - السيد محسن الأمين - ج ٣ - الصفحة ٤٩٢. 
 مزار کی تاریخ اور اس کی اہمیت 
 صاحبِ مزار اور مختلف اقوال 
مشہور روایت کے مطابق اس مزار کی صاحبہ سکینہ بنت حسین ہیں۔ بعض نے ذکر کیا ہے کہ سکینہ دمشق واپس آئیں اور ان کے دمشق آنے کی وجہ یہ بیان کی جاتی ہے کہ انھوں نے اصبغ بن عبد العزیز بن مروان (جو مصر میں مقیم تھا) سے شادی کی تھی۔ جب وہ اپنے شوہر کے پاس جا رہی تھیں تو وہ اس سے پہلے ہی وفات پا گیا، اس لیے غالباً وہ دمشق پہنچیں اور وہیں ان کا انتقال ہوا۔،الكرباسي في معجم أنصار الحسين نقلاً عن كتاب الأئمة الأثنا عشر 72.

البتہ تاریخی ماخذ اس بات پر متفق ہیں کہ سکینہ بنت حسین کا انتقال مدینہ منورہ میں ہوا اور وہ بقیع کے قبرستان میں دفن ہوئیں۔ بعض نے کہا ہے کہ وہ مکہ مکرمہ میں وفات پا گئیں۔ علامہ سید محسن امین عاملی لکھتے ہیں:

تاہم اس قبر کا ذکر قدیم زمانے سے سیاحوں اور مؤرخین کے سفرناموں میں ملتا ہے۔أعيان الشيعة - السيد محسن الأمين - ج ٣ - الصفحة ٤٩٢. 
 سکینہ بنت الملک 
سید محسن امین عاملی نے شیخ عباس قمی نجفی کے حوالے سے نقل کیا ہے کہ اس مزار پر جو لکڑی کا صندوق رکھا گیا ہے، اس پر لکھا ہوا نام سکینہ بنت الملک ہے۔ وہ اپنی کتاب اعيان الشيعہ میں لکھتے ہیں:

البتہ بعض لوگوں کا کہنا ہے کہ صندوق پر سکینہ بنت حسین ہی لکھا ہوا ہے، نہ کہ "بنت الملک"۔ زيارتگاه زينب دختر امام على (ع) و سكينه دختر امام حسين (ع) در قبرستان باب‌الصغير دمشق. 

 سکینہ اور فاطمہ بنتا حسین ذی الدمعہ اور ان کی والدہ خدیجہ بنت عمر 
معاصر محقق محمد حسنین سابقی کا خیال ہے کہ یہ مزار دراصل سکینہ بنت حسین ذی الدمعہ کا ہے اور ان کے ساتھ ان کی بہن فاطمہ الصغریٰ، ان کی والدہ خدیجہ بنت عمر اشرف بن علی بن حسین اور ان کے نانا عمر اشرف ایک ہی تربت میں مدفون ہیں۔
بعد میں یہ مزار "سکینہ بنت حسین" کے نام سے مشہور ہو گیا، کیونکہ "حسین" نام سن کر لوگوں کے ذہن میں فوراً امام حسین آ جاتے ہیں۔ تاہم اس نظریے کے لیے کوئی قطعی تاریخی ثبوت دستیاب نہیں۔،محمد حسنين السابقي (المؤلف)، مرقد العقيلة زينب عليها السلام في ميزان الدراسة والتحقيق والتحليل، تقديم آية الله السيد مجتبى الحسيني، دار الولاء للطباعة والنشر والتوزيع، بيروت - لبنان، مكتب الإمام الخامنئي في سوريا، الطبعة الثالثة - 1432 هـ - 2011 م. .مزارات نساء أهل البيت (ع) في مقبرة الباب الصغير ـ للأستاذ الباحث المُحقِّق أحمد خامه يار القُمِّيّ. 

 مقام، قبر نہیں 
بعض محققین جیسے محمد صادق الکرباسی کا رجحان یہ ہے کہ یہ جگہ مقام ہے، قبر نہیں۔ ان کے مطابق شرعی طور پر میت کا سر مغرب کی طرف اور پاؤں مشرق کی طرف ہونا چاہیے تاکہ چہرہ قبلہ رخ ہو، لیکن اس مزار کی سمت اس ترتیب سے مختلف ہے۔راجع : تاريخ المراقد (الحسين واهل بيته وانصاره) - الجزء الخامس: دائرة المعارف الحسينية. 

لہٰذا یہ غالباً وہ جگہ ہو سکتی ہے جہاں سکینہ بنت حسین کبھی مقیم رہیں، نماز ادا کی یا وہاں سے گزریں۔ بعد میں یہ جگہ ان سے منسوب ہو گئی اور لوگ اسے زیارت گاہ سمجھنے لگے، چنانچہ وہاں ایک عمارت یا مسجد تعمیر کر دی گئی تاکہ لوگ زیارت کے لیے آئیں اور برکت حاصل کریں۔كتابات في الميزان / المقام والمرقد والعتبة. 

 حوالہ جات 

زمرہ:مسلم قبرستان
زمرہ:مزارات
زمرہ:مقابر